  Майя Бывальцева «Театральное Приволжье» фестивальлэн округъя люкетаз Удмуртилэсь данзэ Сарапулысь но Воткаысь артистъёс пыриськозы. Со сярысь улосвыл тӧролэн но кивалтэтлэн пресс-службазы ивортӥз. Фестивальлэн улосвыл люкетэзлы йылпумъянъёсъя нылпи театр коллективъёс но студиос пӧлын тужгес устоез луиз Сарапулысь Театр искусствоя «Точкин дом» центрысь «Точка» театр. Со Артём Сергеевен клоунада ӧрын пуктэм «Маленькая история» спектакльзэ возьматӥз. Егитъёслэн театр коллективъёссы но студиоссы пӧлысь жюри Воткаысь «Юбилейный» лулчеберет юртысь «Золтой ключик» театр-студиез бырйиз. Марина Хотимскаяен пуктэм «Однажды в новогоднюю ночь» спектакль-выжыкыл пиналъёслы но, бадӟымъёслы но тунсыко луоз. Фестивальлэн округъя люкетэз 2021-тӥ арысь тулыспалозь мыноз «Театральное Приволжье» фестивальлэн улосвыл люкетэз 15-тӥ куарусёнысен ортчиз. Вожвылъяськонэ 65 коллективъёслэсь 82 видеокуриськонъёс вуизы – нылпи театръёсын дасям 58 спектакльёс но егитъёслэн студиосынызы - 24. Оглом фестивале 18 муниципал кылдытэтъёсысь коллективъёс пыриськизы: Ижкарысь, Сарапулысь, Воткаысь, Можгаысь, Балезино, Глаз, Дэбес, Вотка, Дэри, Эгра, Каракулино, Кизнер, Пичи Пурга, Сьӧлта, Сарапул, Ува, Якшур-Бӧдья но Шаркн ёросъёсысь Вожвылъяськонэ Ижкарысь вить инклюзив театръёс но пыриськизы: «Надежда» театр, 15 номеро школа-интернатысь «Говорящие сердцем» студия, «Птица» театрлэн инклюзив группаез, 53 номеро школаысь «Фрукты» театр но 77 номеро школаысь «Алиса» театр Тодэ вайытом, озьы ик Удмуртиын «Театральное Приволжье» фестиваль улсын афишаос но плакатъёс лэсьтонъя элькун вожвылъяськонлы йылпумъянъёс лэсьтӥзы. Ватсалом, фестивалез Росси азьмуртлэн Приволжск федерал округъя ужоскето муртэзлэн Игорь Комаровлэн аппаратэз радъя.  Тегъёс: Лулчеберет Сарапул Театр егитъёс Удмуртия фестиваль вожвылъяськон пиналъёс Вотка  